
Α Π Ο Σ Π Α Σ Μ Α

  
Από το πρακτικό της υπ’ αριθμ. 9ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 143/2012
ΘΕΜΑ: «Έγκριση δαπάνης για την στήριξη των πλημμυροπαθών κατοίκων του Δήμου Πύργου»                                             

    Στον Πύργο και στο Δημοτικό Κατάστημα σήμερα στις 5 του μηνός Απριλίου, του έτους 2012, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 14053/30-3-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Βαρελάς Ιωάννης, 8. Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία, 11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Λιατσής Γαβριήλ – Επικεφαλής της Μείζονος Μειοψηφίας, 20. Δημόπουλος Φώτιος, 21. Ανδριόλας Γεώργιος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Παναγόπουλος Ιωάννης, 2. Αριστειδόπουλος Χαράλαμπος, 3. Θεοδωρέλος – Χαρίτος Γεώργιος, 4. Γιαννακούλιας Θεόδωρος, ο οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 16ο θέμα της ημερήσιας διάταξης με τίτλο: «Έγκριση δαπάνης ποσού 10.906,92  € για την στήριξη των πλημμυροπαθών κατοίκων του Δήμου Πύργου» και ανέφερε:
    Το Γραφείο Δημάρχου με το υπ’ αριθμ. 254Δ/29-3-2012 έγγραφό του, εισηγείται στο Δημοτικό Συμβούλιο την έγκριση της δαπάνης του ποσού των 10.906,92 € για την στήριξη των κατοίκων του Δήμου μας, των οποίων οι κατοικίες πλημμύρισαν ύστερα από ισχυρές καταιγίδες που έπληξαν τον Δήμο μας, στις 4 και 5 Φεβρουαρίου 2012. Το ποσό αφορά: α. Τρόφιμα (ζυμαρικά – γάλα κ.λ.π. 1.000,04 €, β. Φαγητά – νερά – αναψυκτικά  1.876,12 €, γ. Διανυκτερεύσεις 4.772,36 €, δ. Γεννήτριες 1.845,00 € και ε Αμμοχάλικο 1.413,40 €.
    Κατόπιν ο Πρόεδρος κάλεσε το Σώμα να αποφασίσει επί της ανωτέρω εισήγησης
Το Δημοτικό Συμβούλιο Πύργου

    Λαμβάνοντας υπόψη:

· το υπ’ αριθμ. 254Δ/29-3-2012 έγγραφο του Γραφείου Δημάρχου
· τις διατάξεις των άρθρων 65 του Ν.3852/2010 και μετά από διαλογική συζήτηση, 

Α π ο φ α σ ί ζ ε ι

    Κατά πλειοψηφία, 
Εγκρίνει το ποσό των 10.906,92 € για την στήριξη των κατοίκων του Δήμου μας, των οποίων οι κατοικίες πλημμύρισαν ύστερα από ισχυρές καταιγίδες που έπληξαν τον Δήμο μας, στις 4 και 5 Φεβρουαρίου 2012. Το ποσό αφορά: α. Τρόφιμα (ζυμαρικά – γάλα κ.λ.π. 1.000,04 €, β. Φαγητά – νερά – αναψυκτικά  1.876,12 €, γ. Διανυκτερεύσεις 4.772,36 €, δ. Γεννήτριες 1.845,00 € και ε Αμμοχάλικο 1.413,40 €.
    Οι Δημοτικοί Σύμβουλοι κ.κ. Γ. Ανδριόλας, Α. Αγγελακοπούλου, Δ. Λιατσής, και Γ. Κουρμπανάς δήλωσαν ότι ψηφίζουν λευκό.    

    Οι Δημοτικοί Σύμβουλοι κ.κ. Γ. Λιατσής, Φ. Δημόπουλος, Β. Σεϊντής, Κ. Γεράνιος, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, είχαν αποχωρήσει από την συνεδρίαση όταν τέθηκε το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 143/2012.
Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                  ΤΑ ΜΕΛΗ                        Ο ΓΡΑΜΜΑΤΕΑΣ

  Ε. ΚΑΝΝΗΣ                                                      Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος 11 – 4 - 2012
Ο ΔΗΜΑΡΧΟΣ

